Wii

vinheta|Logo de la consòla
La Wii es una consòla de videojòcs domestica de Nintendo. Foguèt lançada en l'America del Nòrd lo 19 de novembre de 2006 e arribèt en Euròpa lo 8 de decembre.Sanders, Kathleen; Casamassina, Matt. "US Wii price, launch date revealed". IGN. 13 de setembre de 2006.Cocker, Guy. "Wii arrives in Europe on December 8 for £179". GameSpot. 15 de setembre de 2006.

Fa partida de la setena generacion de consòlas e competiguèt amb la PlayStation 3 de Sony e l'Xbox 360 de Microsoft. Popularizèt los contraròtles de movement amb lo Wii Remote e se centrèt mai suls jòcs casuals. Vendèt mai de 101 milions d'unitats; venguèt la consòla domestica Nintendo mai venduda fins que foguèt subrepassada per la Nintendo Switch.Ashcraft, Brian. "The Nintendo Switch Has Now Surpassed The Wii In Sales". Kotaku. 3 de febrièr de 2022.

Es la successora de la Nintendo GameCube; n'admet tanben los jòcs amb la retrocompatibilitat. La consòla foguèt seguida per la Wii U en 2012.

 Nom 
Abans que se causiguèsse lo nom final, la consòla èra coneguda coma "Revolution". Foguèt renomenada a "Wii" perque èra mai aisit de remembrar e de prononciar dins las diferentas lengas.Carless, Simon. "Breaking: Nintendo Announces New Revolution Name – 'Wii'". Gamasutra. 27 d'abril de 2006.

Segon la guida d'estil de Nintendo, lo nom n'es "Wii" e pas "*Nintendo Wii". En mai, las letras "i" son totjorn escrichas en minusculas e lo plural es pas "*Wiis", puslèu "consòlas Wii"."The plural of Wii". GoNintendo. 25 d'octòbre de 2006.

 Lançament 
La Wii foguèt lançada en l'America del Nòrd lo 19 de novembre de 2006. Arribèt en Japon lo 2 de decembre e en Euròpa lo 8 de decembre.Sanders, Kathleen. "Japanese Wii price, release date revealed". IGN. 13 de setembre de 2006. La version sud-coreana de la consòla foguèt lançada lo 26 d'abril de 2008."Wii launches in South Korea on April 26 with even cheaper virtual console games". Siliconera. 14 d'abril de 2008. Una version especiala de la consòla japonesa per Taiwan i foguèt lançada lo 12 de julhet de 2008; arribariá oficialament a Hong Kong lo 12 de decembre de 2009.Martin, Matt. "Wii to release in Taiwan, July 12". GamesIndustry.biz. 26 de junh de 2008."Ｗｉｉ主機". Nintendo. 6 de març de 2010. Una version per la China Populara èra en desvolopament per iQue mas foguèt pas lançada a causa de l'interdiccion de las consòlas de videojòcs a l'epòca dins lo país."《记录》第17期：神游中国（下） - 触乐". Chuapp.

I a doas variantas posterioras de la consòla: la Wii "Family Edition" e la Wii mini.

 Contrarotlaires 
vinheta|Lo Wii Remote (drecha) e lo Nunchuk (esquèrra)
Lo contrarotlaire principal de la Wii es lo Wii Remote. A la forma d'una telecomanda e inclutz la deteccion de movement, en mai d'un sensor infraroge que permet als jogaires de lo puntar cap a una barra situada jos (o sus) lo televisor per seleccionar las opcions de l'ecran.Marriott, Michael. "At the heart of the Wii, micron-size machines". The New York Times. 21 de decembre de 2006.Turner, Daniel. "Hack: the Nintendo Wii". MIT Technology Review. 1èr de julhet de 2007.

Nombroses accessòris pòdon èsser aponduts al Wii Remote en los connectant al pòrt a la partida inferiora de la telecomanda, dont los mai comuns son lo Nunchuk, un contrarotlaire suplementari, e l'accessòri Wii MotionPlus, que permet una deteccion del movement mai precisa e que es requerit per qualques jòcs coma Wii Sports Resort.Wales, Matt. "Reports claim Wii to slap down 16 at launch". Computer and Video Games. 22 de mai de 2006.Secthal, Seth. "A digital camp for antsy athletes". The New York Times. 24 de julhet de 2009. I a tanben d'autres accessòris que se connectan pas al Wii Remote, coma la Wii Balance Board, utilizada per Wii Fit e Wii Fit Plus."E3 2007: Shigeru Miyamoto video interview." IGN. 12 de julhet de 2007.

Fòrça dels contrarotlaires e accessòris de la Wii son utilizats tanben per la Wii U.

 Jòcs 
Sièis jòcs Wii son dins la lista dels 30 videojòcs mai venduts de l'istòria: Wii Sports (82.900.000 unitats), Wii Fit e Wii Fit Plus (43.800.000 unitats), Mario Kart Wii (37.380.000 unitats), Wii Sports Resort (33.140.000 unitats), New Super Mario Bros. Wii (30.320.000 unitats) e Wii Play (28.020.000 unitats)."Sales Data – Top Selling Title Sales Units – Wii Software". Nintendo. 31 de març de 2022.

 Referéncies 

Categoria:Consòla de jòcs